Прокуратурата проверява дали ТЕЦ "Бобов дол" гори и отпадъци - News.bg
24.02.2020 14:05:22
От Районна прокуратура Дупница проверяват сигнали за нарушения в община Бобов дол, съобщиха от държавното обвинение.
Образувани са преписки за постъпили сигнали от кметовете на селата Големо село и Мламолово и от Общинска администрация - Бобов дол.
Първата проверка е по сигнал на кмета на с. Големо село за горене на отпадъци в ТЕЦ "Бобов дол", въпреки забраната от екоминистерството. В сигнала се посочва подаването от багера по транспортна лента на смес от отпадъци и въглища, които влизат към котлите за изгаряне. Описано е, че в близост до ТЕЦ "Бобов дол" има складирано голямо количество отпадъци с неясен произход и съдържание.
Другият сигнал, постъпил в полицията в Дупница, е от кмета на с. Мламолово, община Бобов дол. Тя е за движение на камиони, превозващи въглища от Мини Бобов дол до ТЕЦ "Бобов дол".
Описана е заповед на кмета на община Бобов дол за ограничаване движението на камиони над 20 тона, както и на камиони, превозващи насипни материали с необезопасен товар. Заповедта не е спазена, въпреки поставените пътни знаци.
От МВР Дупница съобщават и за третият сигнал - от Общинска администрация - Бобов дол. В него се посочват данни за наличие на нерегламентирано затваряне на рудниците Бабино, Бобов дол и Миньор. Това е било извършено в периода 2017 г. - 2018 г. Заявява се за опасност от евентуални бедствия и аварии за населението в селата Голема Фуча, Мала Фуча и Бабино.
и днес ТЕЦ "Бобов дол" продължава да не работи. Той бе спрян на 21 февруари, петък сутринта, заради планов ремонт.
Това потвърди и министърът на околната среда Емил Димитров, който беше на място.
Начало / У нас / Право и ред / Прокуратурата проверява дали ТЕЦ "Бобов дол" гори и отпадъци